text: Diskoteks-ejer håndhæver bare regler, som altid har eksisteret
  11 december 2015 kl. 19.35
  Tom Holden, indehaver af Buddy Holly i Sønderborg, er ikke ked af, at hans diskotek udelukker gæster, som de ikke kan kommunikere med - det har de altid gjort.
  Derfor mener Tom Holden, der også er medlem af byrådet for Venstre, der heller intet forkert er, når de i denne tid må sige nej til mellem 30 - 50 flygtninge en almindelig diskoteksaften.
  Vi vil gerne undgå konflikter og slagsmål, og de opstår meget nemt, når vores gæster ikke forstår, hvad det er vi siger til dem.
  
  Torsdag fortalte TV SYD at diskoteker som Buddy Holly, Den Flyvende Hollænder og Heidis Bier Bar i Sønderborg flere gange har afvist syrere fra byens asylcenter i døren, fordi de vil undgå situationer, hvor de ikke kan kommunikere med dem.
  
  